Не може, скъпи, любовта да трае вечно!

Превод от френски: Борис Младенов-Young, 2013

chitanka.info

Не може, скъпи, любовта да трае вечно!

Един ден дай покой на твоята душа

и забрави страданието си сърдечно!

От него да те излекувам бих могла.

Едно добро момче не може да остава

незабелязано, да чезне в самота;

Ела във моя скут за сладостна забава,

каквато ти не си получил до сега!

Ще ти покажа аз от първата ни среща,

че съм чаровна, с пищни форми и гореща —

ни скромна, ни светица… и не се кълна

да бъда вярна. Любовта не знае плен.

И спомнил си за мен, ще кажеш някой ден:

„Таз влюбена… Какво момиче беше тя!!!“

Неизвестен автор[1]

Превод от френски — 2013 г.

[1] От поредицата сонети, които различни хора апокрифно са писали като един вид отговор на Sonnet d’Arvers. — Уточнение от преводача за Читанка. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.